**การมีส่วนร่วมของประชาชนในการพัฒนาท้องถิ่นเขตดินแดง กรุงเทพมหานคร**

**มกรธวัช รัตนสมบัติ** 1 **และ บุญวัฒน์ สว่างวงศ์** 2

1 สาขาวิชาการบริหารงานตำรวจ มหาวิทยาลัยราชภัฏสวนสุนันทา, 0852579137
E-mail : S59123450020@ssru.ac.th
2 อาจารย์ประจำ สาขาวิชาการบริหารงานตำรวจ มหาวิทยาลัยราชภัฏสวนสุนันทา, 0866289535
E-mail : Boonwat.sa@ssru.ac.th

**บทคัดย่อ**

การวิจัยในครั้งนี้มีวัตถุประสงค์เพื่อศึกษาและเปรียบเทียบระดับการการมีส่วนร่วมของประชาชนในการพัฒนาเขตดินแดง กรุงเทพมหานคร จำแนกตาม เพศ อายุ ระดับการศึกษา อาชีพ รายได้ สถานภาพการสมรส และระยะเวลาที่อาศัยในพื้นที่ และเพื่อทราบปัญหา อุปสรรคและข้อเสนอแนะเกี่ยวกับการมีส่วนร่วมของประชาชนในการพัฒนาท้องถิ่น การวิจัยครั้งนี้เป็นการวิจัยเชิงปริมาณโดยกำหนดกลุ่มขนาดตัวอย่างด้วยสูตรการคำนวณของ Taro Yamane จำนวน 398 คน โดยใช้ระดับความเชื่อมมั่นที่ 95% เครื่องมือที่ใช้สำหรับเก็บรวบรวมข้อมูล คือ แบบสอบถาม วิเคราะห์ข้อมูลโดยโดยใช้สถิติเชิงพรรณนาและเชิงอนุมาน

 ผลการวิจัยพบว่า

1) ระดับการมีส่วนร่วมของประชาชนในการพัฒนาเขตดินแดง กรุงเทพมหานคร ในภาพรวมอยู่ในระดับอยู่ในระดับน้อย เมื่อพิจารณาเป็นรายด้านโดยเรียงลำดับจากค่าเฉลี่ยพบว่าด้านที่มีค่าเฉลี่ยมากที่สุดคือด้านการมีส่วนร่วมในการติดตามและประเมินผลงาน รองลงมาคือด้านการมีส่วนร่วมในการค้นปัญหาและสาเหตุของปัญหา และด้านการมีส่วนร่วมในการปฏิบัติงาน และด้านการมีส่วนร่วมในการวางแผนดำเนินกิจกรรมตามลำดับ

2) ผลการเปรียบเทียบการมีส่วนร่วมของประชาชนในการพัฒนาท้องถิ่นเขตดินแดง พบว่าประชาชนที่มีเพศ อายุ ระดับการศึกษา อาชีพรายได้ต่อเดือน สถานภาพการสมรส และระยะเวลาที่อาศัยในพื้นที่ต่างกัน มีส่วนร่วมในการพัฒนาท้องถิ่นเขตดินแดงต่างกัน อย่างมีนัยสำคัญทางสถิติที่ระดับ 0.05

**คำสำคัญ :** การมีส่วนมีร่วม,การพัฒนา,ท้องถิ่น,เขตดินแดง กรุงเทพมหานคร

**The participation of people in the** **development**

**of Din Daeng District, Bangkok**

**Makorntawat Rattanasombat 1 Boonwat Sawangwong 2**

1Branch Police Administration under the Suan Sunandha Rajabhat University, 0852579137

E-mail : aongzuza\_060@hotmail.com

2Faculty of Humanities and Social Saience under the Suan Sunandha Rajabhat University, 086-628-9535,

E-mail : Boonwat.sa@ssru.ac.th

**Abstract**

The purpose of this research is to study and Including to compare the level of public participation of people in the development of Din Dang District, Bangkok by gender, age, education level, occupation, income, marital status, and the duration of living in the area. And to know the problems, obstacles, and suggestions about the participation of people in the development of Din Dang District, Bangkok. This research is a quantitative research. The sample size is determined by 398 Taro Ya mane calculation formulas, with a connection level of 95%. The tools for data collection are questionnaires.

The research  found that

1) The level of people that participation in the development of Din Dang area, Bangkok. In general, it is at a low level.  When considering each side in order from the average, it was found that the highest was the participation in monitoring and evaluation.  Next was the participation in finding the problem and what cause the problem. And participation in operations and the participation in planning of activities respectively

2) Comparative results of public participation in local development in Din Dang

District. Found that people with gender, age, education level, occupation, income, marital status, and the duration of living in different area. The number that shown on the participation of people is different as 0.05.

Keywords : participation, development , Local, Din Dang District, Bangkok.

**บทนำ**

องค์กรปกครองส่วนท้องถิ่นมีบทบาทอำนาจหน้าที่อย่างกว้างขาง โดยไม่เพียงแต่มีหน้าที่ในการให้บริการสาธารณะพื้นฐานแก่ประชาชนในท้องถิ่นเท่านั้น แต่รวมถึงการพัฒนาคุณภาพชีวิตและการพัฒนาเศรษฐกิจและสังคมในท้องถิ่นด้วย เป็นองค์กรที่เปิดโอกาสให้ประชาชนท้องถิ่นมีส่วนร่วมในการบริหารงานและการตรวจสอบการปฏิบัติงานขององค์กรปกครองส่วนท้องถิ่นเพิ่มมากขึ้น และส่วนราชการมีหน้าที่ในการส่งเสริมประชาธิปไตยความเสมอภาค สิทธิเสรีภาพของประชาชน และส่งเสริมการมีส่วนร่วมของประชาชนในการพัฒนาท้องถิ่น (ณัฐหทัย เดโชพัฒน์ชาญานิน, 2556)

กรุงเทพมหานครมีการแบ่งเขตการปกครองออกเป็น 50 เขต และเขตดินแดงเป็น 1 ในนั้น เขตดินแดงมีประชาชนอาศัยอยู่เป็นจำนวนมาก ทั่วไปจะเป็นแหล่งการค้า การบริการ และ แหล่งที่อยู่อาศัยหนาแน่นเป็นอย่างมาก (สำนักงานเขตดินแดง, 2561) จากการที่ในชุมชนมีผู้อาศัยอยู่จำนวนมากนี้จึงทำให้เกิดปัญหาต่าง ๆ ตามขึ้นมามากมาย ทั้งด้านชุมชนแออัด ปัญหาด้านขยะต่าง ๆ การปกครองที่ไม่ครอบคลุม หากให้องค์กรฝ่ายปกครองของสำนักงานเขตทำหน้าที่ดูแลฝ่ายเดียวคงไม่สามารถดูแลปัญหาทั้งหมดได้อย่างทั่งถึงการแก้ไขปัญหาจึงจำเป็นต้องร่วมมือกับหลาย ๆ ฝ่าย ทั้งประชาชนในท้องถิ่นที่ต้องมีส่วนร่วมในแสดงความคิดเห็นการพัฒนาท้องถิ่น ช่วยกันดูแลในส่วนต่าง ๆ ให้มากขึ้น จะทำให้คุณภาพชีวิตของประชาชนในท้องถิ่นดีขึ้น ผู้วิจัยจึงทำวิจัยนี้ขึ้นมาเพื่อที่จะศึกษาถึงการมีส่วนร่วมของประชาชนในการจัดทำแผนพัฒนาเขตดินแดง กรุงเทพมหานคร ได้แก่ ด้านการมีส่วนร่วมในการตัดสินใจ ด้านการมีส่วนร่วมในการดำเนินงาน ด้านการมีส่วนร่วมในการรับผลประโยชน์

จากการศึกษาวิจัยเรื่อง “การมีส่วนร่วมของประชาชนในการพัฒนาเขตดินแดง กรุงเทพมหานคร” เห็นว่าการมีส่วนร่วมของประชาชนเป็นกลยุทธ์หนึ่งในการพัฒนาชุมชน โดยผู้วิจัยมุ่งศึกษาการมีส่วนร่วมชองประชาชนในการพัฒนาพื้นที่เขตดินแดง กรุงเทพมหานคร เพื่อพัฒนาคุณภาพชีวิตของคนในท้องถิ่นให้ดียิ่งขึ้น ให้ตรงตามความต้องการของประชาชนอย่างแท้จริง เพื่อให้เกิดประโยชน์สูงสุดต่อประชาชนและการพัฒนาที่ยั่งยืน

**วัตถุประสงค์ของการวิจัย**

1. เพื่อศึกษาการมีส่วนร่วมของประชาชนในการพัฒนาเขตดินแดง กรุงเทพมหานคร
2. เพื่อเปรียบเทียบระดับการมีส่วนร่วมของประชาชนในการพัฒนาเขตดินแดง กรุงเทพมหานคร จำแนกตาม เพศ อายุ ระดับการศึกษา อาชีพ รายได้ สถานภาพการสมรส และระยะเวลาที่อาศัยอยู่ในพื้นที่
3. เพื่อศึกษาปัญหาอุปสรรคและข้อเสนอแนะเกี่ยวกับการมีส่วนร่วมของประชาชนในการพัฒนาเขตดินแดง กรุงเทพมหานคร

**สมมติฐานของการวิจัย**

ประชาชนในเขตดินแดง กรุงเพทมหานคร ที่มีเพศ อายุ ระดับการศึกษา อาชีพ รายได้ต่อเดือน สถานภาพการสมรส และระยะเวลาที่อาศัย ต่างกัน มีส่วนร่วมในการพัฒนาท้องถิ่นของเขตดินแดง กรุงเทพมหานคร แตกต่างกัน

**การทบทวนวรรณกรรม**

ในการศึกษาวิจัยเรื่องการมีส่วนร่วมในการพัฒนาท้องถิ่นในพื้นที่เขตดินแดง กรุงเทพมหานคร ผู้วิจัยได้ศึกษาแนวคิดทฤษฎีและงานวิจัยที่เกี่ยวข้องต่าง ๆ ดังนี้

1. **แนวคิดที่เกี่ยวกับการมีส่วนร่วมของประชาชน**

เจริญ ภัสระ (2540, อ้างถึงใน โสภิดา ศรีนุ่น, 2558 ) ได้กล่าวถึง การมีส่วนร่วมของประชาชนว่า หมายถึง ความพร้อมและโอกาสที่ทั้งฝ่ายรัฐบาลและฝ่ายประชาชนยอมรับผิดชอบและกระทำกิจกรรมต่าง ๆ ร่วมกัน และ ยังได้ให้ความหมายของการมีส่วนร่วมของประชาชนในทรรศนะที่แตกต่างกันอีก 4 ความหมาย ดังนี้

1. การมีส่วนร่วมของประชาชน คือ การที่กลุ่มประชาชนหรือขบวนการของประชาชน ซึ่งตลอดระยะวลาที่ผ่านมาเป็นผู้ที่อยู่ในวงนอกระบบราชการได้เพิ่มความสามารถในการควบคุมทรัพยากรและสถาบันต่าง ๆ ตามสภาวะสังคมที่เป็นอยู่

2. การมีส่วนร่วมของประชาชน คือ การที่ประชาชนหรือชุมชน พัฒนาขีดความสามรถของตนเองในการจัดการและควบคุมการใช้และกระจายทรัพยากร และปัจจัยการผลิตที่มีอยู่ในสังคม เพื่อประโยชน์ต่อการดำรงชีพทางเศรษฐีกิจและสังคมตามความจำเป็นอย่างศักดิ์ศรีในฐานะสมาชิกสังคม และในการมีส่วนร่วม ประชาชนได้พัฒนาการเรียนรู้และภูมิปัญญา ซึ่งแสดงออกในรูปการตัดสินใจในการกำหนดชีวิตของตนเองอย่างเป็นตัวของตัวเอง

3. การมีส่วนร่วมของประชาชน คือ กระบวนการให้ประชาชนเข้ามามีส่วนเกี่ยวข้องในการดำเนินงานพัฒนา ร่วมคิด ร่วมตัดสินใจ แก้ปัญหา ของตนเอง ร่วมใช้ความคิดสร้างสรรค์ ความรู้ และความชำนาญ ร่วมกับการใช้วิทยาการที่เหมาะสมและสนับสนุน ติดตามผลการปฏิบัติงานขององค์การและเจ้าหน้าที่ที่เกี่ยวข้อง

4. การมีส่วนร่วมของประชาชน คือ กระบวนการที่ประชาชนกลุ่มเป้าหมายได้รับโอกาส และได้ใช้โอกาสที่ได้รับแสดงออกซึ่งความรู้สึกนิกคิด แสดงซึ่งสั่งที่เขาต้องการ แสดงออกซึ่งปัญหาที่กำลังเผชิญ และแสดงออกซึ่งวิธีการแก้ปัญหา และลงมือปฏิบัติ โดยการช่วยเหลือของหน่วยงานภายนอกน้อยที่สุด

1. **แนวคิดเกี่ยวกับการจัดทำแผนพัฒนาท้องถิ่น**

การพัฒนามารวมกับคำว่าท้องถิ่นจึงหมายถึงการเปลี่ยนแปลง ซึ่งมุ่งหวังผลเฉพาะให้เกิดขึ้นแก่ชาวบ้านหรือประชาชนที่อาศัยอยู่ในเขตพื้นที่ใดพื้นที่หนึ่งด้วย (สำนักงานคณะกรรมการพัฒนาเศรษฐกิจและสังคมแห่งชาติ,2550)

2.1 สาระสำคัญแผนพัฒนาเศรษฐกิจและสังคมแห่งชาติ ฉบับที่ 10 (พ.ศ.2550-2554) มุ่งพัฒนาสู่ “สังคมอยู่เย็นเป็นสุขร่วมกัน (Green and Happiness Society) คนไทยมีคุณธรรมนำความรอบรู้ รู้เท่าทันโลก ครอบครัวอบอุ่น ชุมชนเข้มแข็ง สังคมสันติสุข เศรษฐกิจมีคุณภาพ เสถียรภาพและเป็นธรรม สิ่งแวดล้อมมีคุณภาพและทระพยากรธรรมชาติยั่งยืนอยู่ภายใต้ระบบบริหารจัดการประเทศที่มีธรรมาภิบาล ดำรงไว้ซึ่งระบอบประชาธิปไตยอันมีพระมหากษัตริย์ทรงเป็นประมุขและอยู่ในประชาคมโลกได้อย่างมีศักดิ์ศรี” เพื่อให้การพัฒนาประเทศระยะแผนพัฒนาฯ ฉบับที่ 10 มุ่งสู่ “สังคมอยู่เย็นเป็นสุขร่วมกัน” ภายใต้ “ปรัชญาเศรษฐกิจพอเพียง” เห็นควรกำหนดพันธกิจของการพัฒนาประเทศ ดังนี้

1. พัฒนาคนให้มีคุณภาพ คุณธรรม นำความรอบรู้อย่างเท่าทัน มีสุขภาวะที่ดีอยู่ในครอบครัวที่อบอุ่น ชุมชนที่เข้มแข็ง พึ่งตนเองได้ มีความมั่นคงในการดำรงชีวิตอย่างมีศักดิ์ศรีภายใต้ดุลยภาพของความหลากหลายทางวัฒนธรรม ทรัพยากรธรรมชาติและสิ่งแวดล้อม

2. เสริมสร้างเศรษฐกิจให้มีคุณภาพ เสถียรภาพ และเป็นธรรม มุ่งปรับโครงสร้างเศรษฐกิจของประเทศให้สามารถแข็งขันได้ มีภูมิคุ้มกันความเสี่ยงจากความผันผวนของสภาพแวดล้อมในยุคโลกาภิวัตน์บนพื้นฐานการบริหารเศรษฐกิจส่วนรวมอย่างมีประสิทธิภาพมีระดับการออมที่พอเพียง มีการปรับโครงสร้างการผลิตและบริหารบนฐานความรู้และนวัตกรรมใช้จุดแข็งของความหลากหลายทางชีวภาพและเอกลักษณ์ความเป็นไทยควบคู่กับการเชื่อมโยงกับต่างประเทศและการพัฒนาปัจจัยสนับสนุนด้านโครงสร้างพื้นฐาน พลังงาน กฎกติกา และกลไกสนับสนุนการแข่งขันและการกระจายผลประโยชน์อย่างเป็นธรรม

3. ดำรงความหลากหลายทางชีวภาพ และสร้างความมั่นคงของฐานทรัพยากรธรรมชาติและคุณภาพสิ่งแวดล้อม สร้างความสมดุลระหว่างการอนุรักษ์และการใช้ประโยชน์อย่างยั้งยืน เป็นธรรม และมีการสร้างสรรค์คุณค่า สนับสนุนให้ชุมชนมีองค์ความรู้ และสร้างภูมิคุ้มกันเพื่อคุ้มครองฐานทรัพยากร คุ้มครองสิทธิและส่งเสริมบทบาทของชุมชนในการบริหารจัดการทรัพยากร ปรับแบบแผ่นการผลิตและการบริโภคที่เป็นมิตรกับสิ่งแวดล้อมตลอดจนรักษาผลประโยชน์ของชาติจากข้อตกลงตามพันธกรณีระหว่างประเทศ

4. พัฒนาระบบบริหารจัดการประเทศให้เกิดธรรมาภิบาลภายใต้ระบอบประชาธิปไตย อันมีพระมหากษัตริย์ทรงเป็นประมุข มุ่งสร้างกลไกและกฎระเบียบที่เอื้อต่อการกระจายผลประโยชน์จากการพัฒนาสู่ทุกภาคี ควบคู่กับการเสริมสร้างความโปร่งใส สุจริตยุติธรรมรับผิดชอบต่อสาธารณะ มีการกระจ่ายอำนาจและกระบวนการที่ทุกภาคส่วนมีส่วนร่วมในการตัดสินใจ สู่ความเป็นธรรมทางเศรษฐกิจ สังคม และการใช้ทรัพยากรแผนพัฒนาฯ ฉบับที่ 9 (พ.ศ.2545-2549) ได้อัญเชิญ "ปรัชญาของเศรษฐกิจพอเพียง" มาเป็นปรัชญานำทางในการพัฒนาและบริหารประเทศ ควบตูไปกับกระบวนทรรศน์การพัฒนาแบบบูรณาการเบีนองศ์รวมที่มี "คนเป็นศูนย์คลางการพัฒนา" ต่อเนื่องจากแผนพัฒนาฯฉบับที่ 8 โดยให้ความสำคัญกับการปัญหาจากวิกฤตเศรษฐกิจให้ลุล่วง และสร้างฐานเศรษฐกิจภายในประเทศให้เข้มแข็งและมีภูมิคุ้มกันต่อกระแสการเปลี่ยนแปลงจากภายนอกขณะเดียวกันมุ่งการพัฒนาที่สมดุลทั้งด้านตัวคน สังคม เศรษฐกิจและสิ่งแวดล้อมเพื่อนำไปสู่การพัฒนาที่ยั่งยืนและความอยู่ดีมีสุขของคนไทย (สำนักงานคณะกรรมการพัฒนาเศรษฐกิจและสังคมแห่งชาติ,2549)

1. **งานวิจัยที่เกี่ยวข้อง**

**ตรัยรัตน์ พิทักษ์กุล (2555)** ได้ศึกษาการมีส่วนร่วมของประชาชนในการพัฒนาท้องถิ่นของเทศบาลนครรังสิต จังหวัดปทุมธานี พบว่า

1.การมีส่วนร่วมของประชาชนในด้านการพัฒนาท้องถิ่นของเทศบาลนครรังสิต ประชาชนนในเขตเทศบาลนครรังสิต มีส่วนร่วมในการพัฒนาท้องถิ่น ภาพรวมอยู่ในระดับมาก เมื่อพิจารณาตามรายด้าน ประชาชนส่วนใหญ่มีส่วนร่วมต่อกิจกรรมของเทศบาลนครรังสิตในด้านการตัดสินใจมากที่สุดรองลงมาได้แก่ ด้านการรับผลประโยชน์ ด้านการดำเนินการและด้านการประเมินผลตามลำดับ

2.เมื่อเปรียบเทียบการมีส่วนร่วมด้านการพัฒนาท้องถิ่นของประชาชนในเขตเทศบาลนครรังสิต จำแนกตามปัจจุบันส่วนบุคคล พบว่า ประชาชนที่มี เพศ แตกต่างกันมีระดับมีส่วยร่วมที่แตกต่างกันมีนัยสำคัญทางสถิติที่ .05 ส่วนประชาชนที่มีอายุ ระดับการศึกษา อาชีพ รายได้ต่อเดือน และสถานภาพการสมรส แตกต่างกันไม่พบความแตกต่างการมีส่วยร่วมด้านการพัฒนาท้องถิ่นอย่างมีนัยสำคัญทางสถิติที่ระดับ 0.5

 **วันกวี คุมคง (2557)** ได้ศึกษาการมีส่วนร่วมมรการพัฒนาท้องถิ่นของประชาชนในเขตเทศบาลแหลมฉบัง อำเภอศรีราชา จังหวัดชลบุรี ผลการศึกษาพบว่า การมีส่วนร่วมในการพัฒนาท้องถิ่นของประชาชนในเขตเทศบาลนครแหลมฉบัง อำเภอศรีราชา จังหวัดชลบุรี โดยภาพรวมอยู่ในระดับมาก เมื่อพิจารณาเป็นรายด้านพบว่า ด้านการมีส่วนร่วมในการติดตามและประเมินผลการดำเนินงาน รองลงมาคือด้านการมีส่วนร่วมในการวางแผนและด้านการมีส่วนร่วมการดำเนินงาน ตามลำดับ ผลการเปรียบเทียบปัจจัยส่วนบุคคลกับระดับการมีส่วยร่วมในการพัฒนาท้องถิ่นต่อองค์ประกอบด้านต่าง ๆ ของประชาชนในเขตเทศบาลแหลมฉบัง พบว่า เมื่อจำแนกตามปัจจัยส่วนบุคคล ได้แก่ ระยะเวลาในการอยู่อาศัยในเขตแหลมฉบังซึ่งประชาชนที่มีระยะเวลาการอยู่อาศัยมนเขตพื้นที่มากกว่า 20 ปี มีส่วนร่วมในการพัฒนาท้องถิ่นมากที่สุด เขตพื้นที่การอยู่อาศัยใน 5 ตำบล ได้แก่ ตำบลทุ่งสุขลา ตำบลบึง ตำบลหนองขาม ตำบลบางละมุง ตำบลสุรศักดิ์ พบว่า ประชาชนส่วนใหญ่มีส่วนร่วมในการพัฒนาท้องถิ่นแตกต่างกันตามลำดับ โดยมีข้อเสนอแนะคือ ควรมีนโยบายในการให้ความรู้ความเข้าใจกับประชาชนในท้องถิ่นเกี่ยวกับการมีส่วนร่วมมรการพัฒนา โดยอาจผ่านผู้นำชุมชนหรือผ่านช่องทางต่าง ๆ เช่น รถประชาสัมพันธ์ เคเบิ้ลทีวี ฯ และควรมีการส่งเสริมให้ประชาชนในท้องถิ่นมีกิจกรรมร่วมกัน เพื่อเกิดความสามัคคีและมีส่วนร่วมในการพัฒนาท้องถิ่นด้วย

 **โสภิดา ศรีนุ่น (2558)** ได้ศึกษาการมีส่วนร่วมของประชาชนในการจัดทำแผนพัฒนาเทศบาลเบตง อำเภอเบตง จังหวัดยะลา ผลการวิจัย พบว่า ประชาชนในเขตเทศบาลเมืองเบตง อำเภอเบตง จังหวัดยะลา ส่วยใหญ่เป็นเพศหญิง มีอายุระหว่าง 41-50 ปี มีสถานภาพสมรส จบการศึกษาในระดับอนุปริญญา/ปวส. ประกอบอาชีพค้าขาย/ธุรกิจส่วนตัว และมีรายได้ระหว่าง 15,001-20,000 บาท/เดือน ประชาชนมีส่วนร่วมในการจัดทำแผนพัฒนาเทศบาลเมืองเบตง อำเภอเบตง จังหวัดยะลา อยู่ในระกับปานกลาง โดยมีส่วนร่วมในการปฏิบัติการ มากที่สุด รองลงมา คือ การมีส่วนร่วมรับผลประโยชน์ การมีส่วนร่วมในการตัดสินใจ และน้อยที่สุด คือ การมีส่วนร่วมในการประเมินผล ตามลำดับ และพบว่าประชาชนที่มีเพศ อายุ สถานภาพ และ อาชีพ แตกต่างกัน มีส่วนร่วมในการจัดทำแผนพัฒนาเทศบาลเมืองเบตง อำเภอเบตง จังหวัดยะลา ไม่แตกต่างกัน ส่วนประชาชนที่มีระดับการศึกษาและรายได้แตกต่างกัน มีส่วนร่วมในการจัดทำแผนพัฒนาเทศบาลเบตง อำเภอเบตง จังหวัดยะลา แตกต่างกันอย่างมีนัยสำคัญทางสถิติที่ระดับ .05

 **พรรณิลัย นิติโรจน์ (2557)** ได้ศึกษาการมีส่วนร่วมของประชาชนในการพัฒนาชุมชนของกรุงเทพมหานคร ศึกษาเฉพาะกรณีการจัดทำแผนชุมชนพึ่งตนเองเขตวังทองหลวง พบว่าการมีส่วนร่วมของประชาชนในขั้นตอนการวางแผน และการประเมินผลการดำเนินงานตามชุมชนพึ่งตนเองตามหลักปรัชญาเศรษกิจพอเพียงนั้นไม่เกิดขึ้นเนื่องจากเป็นแผนที่ได้รับการกำหนดมาแล้วจากกรุงเทพมหานคร โดยการจัดทำโครงการโดยสำนักพัฒนาสังคม กรุงเทพมหานคร และส่งมาให้สำนักงานเขตทั้ง 50 เขตดำเนินการตามแผน ซึ่งถือว่าเป็นการกำหนดนโยบาย หรือโครงการโดยภาครัฐ เป็นแบบบนล่าง (Top-Down Policy Formulation)และการประเมินก็เป็นการประเมินด้านเดียวเช่นกัน แต่การมีส่วนร่วมของประชาชนในขั้นตอนการปฏิบัติหรือดำเนินการตามชุมชนพึ่งตนเองตามหลักปรัชญาเศรษฐกิจพอเพียง นั้น ตั้งแต่ขั้นตอนการคัดเลือกแกนนำชุมชน และอบรมวิทยาการกระบวน ขั้นตอนการจัดเวทีเรียนรู้ และสร้างความเข้าใจ ขั้นตอนการสำรวจข้อมูล และวิเคราะห์ข้อมูล ขั้นตอนการยกร่างแผนชุมชนพึ่งตนเองตามหลักปรัชญาเศรษฐกิจพอเพียง ขั้นตอนการจัดเวทีประชาพิจารณ์ จนถึงขั้นตอนนำเสนอแผนชุมชนพึ่งตนเองตามปรัชญาเศรษฐกิจพอเพียงต่อสำนักงานเขต นั้น จะพบว่ามีปัญหาอุปสรรคมากมายทั้งทางด้านของภาครัฐคือ ฝ่ายพัฒนาชุมชนเอง หรือภาคประชาชนเอง เกิดขึ้นมากมาย เช่น การอบรมคณะทำงานจัดทำแผนชุมชนพึ่งตนเองตามหลักปรัชญาเศรษฐกิจพอเพียงยังไม่มีประสิทธิภาพและประสิทธิผลในการสร้างความรู้ความเข้าใจอย่างพอเพียงในการสร้างวิทยากรกระบวนการได้ และขั้นตอนที่จะทำให้ผู้เข้ารับการอบรมวิทยากรกระบวนการเกิดความรู้ความเข้าใจยังไม่มีประสิทธิภาพพอเพียงที่จะดำเนินการในขั้นตอนต่อไป

1. **กรอบแนวคิดที่ใช้ในการวิจัย**

จากการศึกษาการมีส่วนร่วมของประชาชนในการพัฒนาท้องถิ่นในพื้นที่เขตดินแดง กรุงเทพมหานคร ผู้วิจัยได้นำแนวคิดและทฤษฎีของ เจิมศักดิ์ ปิ่นทอง (2538,หน้า272-273) โดยมีกรอบแนวคิดดังนี้

 1.ตัวแปรต้น ได้แก่ เพศ อายุ ระดับการศึกษา อาชีพ รายได้ต่อเดือน สถานภาพการสมรส และระยะเวลาที่อยู่อาศัยในพื้นที่

 2.ตัวแปรตาม มี 4 ด้าน ได้แก่ ด้านการมีส่วนร่วมในการค้นปัญหาและสาเหตุของปัญหา ด้านการมีส่วนร่วมในการวางแผนดำเนินกิจกรรม ด้านการมีส่วนร่วมในการปฏิบัติงาน และด้านการมีส่วนร่วมในการติดตามและประเมินผลงาน

 ตัวแปรต้น ตัวแปรตาม

 ปัจจัยส่วนบุคคล

1.เพศ

2.อายุ

3.ระดับการศึกษา

4.อาชีพ

5.รายได้ต่อเดือน

6.สถานภาพการสมรส

7.ระยะเวลาที่อาศัยในพื้นที่

.

.

การมีส่วนร่วมของประชาชนในการพัฒนาท้องถิ่น

ในพื้นที่เขตดินแดง กรุงเทพมหานคร

1.ด้านการมีส่วนร่วมในการค้นหาปัญหาและสาเหตุของปัญหา

2.ด้านการมีส่วนร่วมในการวางแผนดำเนินกิจกรรม

3.ด้านการมีส่วนร่วมในการปฏิบัติงาน

4.ด้านการมีส่วนร่วมในการติดตามและประเมินผลงาน

**วิธีดำเนินการวิจัย**

การศึกษาวิจัยเรื่อง “การมีส่วนร่วมของประชาชนในการพัฒนาท้องถิ่นเขตดินแดง กรุงเทพมหานคร” นี้เป็นวิจัยเชิงปริมาณ ประชากร ได้แก่ ประชาชนที่อาศัยอยู่ในเขตดินแดง กรุเทพมหานคร จำนวนทั้งสิ้น 72,669 คน (ข้อมูลประจำปี พ.ศ.2562) ผู้วิจัยกำหนดขนาดของกลุ่มตัวอย่างโดยใช้สูตรการคำนวณหาขนาดของกลุ่มตัวอย่างของทาโร ยามาเน่ (Taro Yamane) ที่ระดับความเชื่อมั่น 95% และความคลาดเคลื่อนที่ ยอมให้มีได้ ร้อยละ 5 ได้กลุ่มตัวอย่างจำนวน 398 คน ใช้เทคนิคการสุ่มตัวอย่างแบบบังเอิญและใช้แบบสอบถาม เป็นเครื่องมือที่ใช้ในการวิจัย

**การวิเคราะห์ข้อมูล**

การวิเคราะห์ข้อมูลในการศึกษาครั้งนี้ ผู้วิจัยได้นำข้อมูลมาวิเคราะห์ด้วยโปรแกรมสำเร็จรูปทางคอมพิวเตอร์ โดยมี สถิติที่ใช้ในการวิจัยคือสถิติเชิงพรรณนา (Descriptive Statistics) ได้แก่ ค่าความถี่ (Frequency) ค่าร้อยละ (Percentage) ค่าเฉลี่ย (x ̅) และค่าส่วนเบี่ยงเบนมาตรฐาน (S.D.) สำหรับการบรรยายข้อมูลปัจจัยส่วนบุคคล และ ใช้สถิติเชิงอนุมาน (Inferential Statistics) ได้แก่การทดสอบค่าที (T-test) การทดสอบความแปรปรวนทางเดียว (One – Way ANOVA) ถ้าพบความแตกต่างของค่าเฉลี่ยรายคู่จะทดสอบด้วยวิธีการของ LSD (Least Significant Difference)

**ผลการวิจัย**

**ตอนที่ 1** ข้อมูลทั่วไปของผู้ตอบแบบสอบถาม พบว่าเพศของผู้ตอบแบบสอบถามส่วนใหญ่เป็นเพศหญิง จำนวน 200 คน คิดเป็นร้อยละ 50.3 และเพศชาย จำนวน 198 คน คิดเป็นร้อยละ 49.7 อายุของผู้ตอบแบบสอบถามส่วนใหญ่มีอายุ 20-30 ปี จำนวน 122 คน คิดเป็นร้อยละ 30.7รองลงมา คือ อายุ 31-40ปี จำนวน 100 คน คิดเป็นร้อยละ 25.1 รองลงมาอายุ 41-50 ปี จำนวน 83 คน คิดเป็นร้อยละ 20.9 รองลงมา ต่ำกว่า 20 ปี จำนวน 77 คน คิดเป็นร้อยละ 19.3 คน และ อายุ 40 ปีขึ้นไป จำนวน 16 คน คิดเป็นร้อยละ 4.0

 **ตอนที่ 2** ผลค่าเฉลี่ยและส่วนเบี่ยงเบนมาตรฐานของการมีส่วนร่วมของประชาชนในการพัฒนาท้องถิ่นในพื้นที่เขตดินแดง พบว่า อยู่ในระดับน้อยทุกข้อ เรียงลำดับจากมากไปหาน้อย ดังนี้ ลำดับแรก คือด้านการมีส่วนร่วมในการติดตามและประเมินผลงาน ($\overbar{X}$ = 2.45) รองลงมา คือ ด้านการมีส่วนร่วมในการค้นปัญหาและสาเหตุของปัญหา ($\overbar{X}$ = 2.40) ด้านการมีส่วนร่วมในการปฏิบัติงาน ($\overbar{X}$ = 2.37) และด้านการมีส่วนร่วมในการวางแผนดำเนินกิจกรรม ($\overbar{X}$ = 2.37) ตามลำดับ ดังตารางที่ 1

|  |  |  |
| --- | --- | --- |
| **ด้านการมีส่วนร่วมของประชาชนในการพัฒนาท้องถิ่นในพื้นที่เขตดินแดง** | **ระดับความพึงพอใจ** | **ลำดับ** |
| **Mean** | **S.D.**  | **แปลผล** |
| 1. ด้านการมีส่วนร่วมในการค้นปัญหาและสาเหตุของปัญหา | 2.40 | 0.738 | น้อย | 2 |
| 2. ด้านการมีส่วนร่วมในการวางแผนดำเนินกิจกรรม | 2.37 | 0.657 | น้อย | 4 |
| 3. ด้านการมีส่วนร่วมในการปฏิบัติงาน | 2.37 | 0.662 | น้อย | 3 |
| 4.ด้านการมีส่วนร่วมในการติดตามและประเมินผลงาน | 2.45 | 0.696 | น้อย | 1 |
| **ภาพรวม** | **2.40** | **0.598** | **น้อย** |  |

**ตอนที่ 3** การทดสอบสมมติฐาน ผลการวิเคราะห์เปรียบเทียบการมีส่วนร่วมของประชาชนในการพัฒนาท้องถิ่นในพื้นที่เขตดินแดง จำแนกตามปัจจัยส่วนบุคคล

 (1) จำแนกตามเพศ พบว่า ค่า Sig. ในภาพรวมเท่ากับ 0.926 แสดงว่าประชาชนที่มีเพศต่างกัน การมีส่วนร่วมของประชาชนในการพัฒนาท้องถิ่นในพื้นที่เขตดินแดงโดยรวมไม่แตกต่างกัน ซึ่งค่า Sig. มากกว่า 0.05 จึง ปฏิเสธสมมติฐานที่ตั้งไว้

(2) จำแนกตามอายุ พบว่า ค่า Sig. ในภาพรวมเท่ากับ .000 แสดงว่าประชาชนที่มีอายุต่างกัน การมีส่วนร่วมของประชาชนในการพัฒนาท้องถิ่นในพื้นที่เขตดินแดงโดยรวมแตกต่างกัน ซึ่งค่า Sig. น้อยกว่า 0.05 จึง ยอมรับสมมติฐานที่ตั้งไว้

(3) จำแนกตามระดับการศึกษา พบว่า ค่า Sig. ในภาพรวมเท่ากับ .000 แสดงว่าประชาชนที่มีระดับการศึกษาต่างกัน การมีส่วนร่วมของประชาชนในการพัฒนาท้องถิ่นในพื้นที่เขตดินแดงโดยรวมแตกต่างกัน ซึ่งค่า Sig. น้อยกว่า 0.05 จึง ยอมรับสมมติฐานที่ตั้งไว้

(4) จำแนกตามอาชีพ พบว่า ค่า Sig. ในภาพรวมเท่ากับ .000 แสดงว่าประชาชนที่มีอาชีพต่างกัน การมีส่วนร่วมของประชาชนในการพัฒนาท้องถิ่นในพื้นที่เขตดินแดงโดยรวมแตกต่างกัน ซึ่งค่า Sig. น้อยกว่า 0.05 จึงยอมรับสมมติฐานที่ตั้งไว้

(5) จำแนกตามรายได้ พบว่า ค่า Sig. ในภาพรวมเท่ากับ .000 แสดงว่าประชาชนที่มีรายได้ต่างกัน การมีส่วนร่วมของประชาชนในการพัฒนาท้องถิ่นในพื้นที่เขตดินแดงโดยรวมแตกต่างกัน ซึ่งค่า Sig. น้อยกว่า 0.05 จึง ยอมรับสมมติฐานที่ตั้งไว้

(6) จำแนกตามสถานภาพการสมรส พบว่า ค่า Sig. ในภาพรวมเท่ากับ .000 แสดงว่าประชาชนที่มีสถานภาพการสมรสต่างกัน การมีส่วนร่วมของประชาชนในการพัฒนาท้องถิ่นในพื้นที่เขตดินแดงโดยรวมแตกต่างกัน ซึ่งค่า Sig. น้อยกว่า 0.05 จึง ยอมรับสมมติฐานที่ตั้งไว้

(7) จำแนกตามระยะเวลาที่อยู่อาศัยในพื้นที่ พบว่า ค่า Sig. ในภาพรวมเท่ากับ .000 แสดงว่าประชาชนที่มีระยะเวลาที่อยู่อาศัยในพื้นที่ต่างกัน การมีส่วนร่วมของประชาชนในการพัฒนาท้องถิ่นในพื้นที่เขตดินแดงโดยรวมแตกต่างกัน ซึ่งค่า Sig. น้อยกว่า 0.05 จึง ยอมรับสมมติฐานที่ตั้งไว้

|  |  |  |  |  |  |  |  |
| --- | --- | --- | --- | --- | --- | --- | --- |
| **ด้านการมีส่วนร่วมของประชาชนในการพัฒนาท้องถิ่นในพื้นที่เขตดินแดง** | เพศ | อายุ | ระดับการศึกษา | อาชีพ | รายได้ | สถานภาพการสมรส | ระยะเวลาที่อยู่อาศัยในพื้นที่ |
| 1. ด้านการมีส่วนร่วมในการค้นปัญหาและสาเหตุของปัญหา | 0.745 | 0.000 | 0.000 | 0.000 | 0.000 | 0.000 | 0.000 |
| 2. ด้านการมีส่วนร่วมในการวางแผนดำเนินกิจกรรม | 0.391 | 0.000 | 0.000 | 0.000 | 0.000 | 0.000 | 0.000 |
| 3. ด้านการมีส่วนร่วมในการปฏิบัติงาน | 0.924 | 0.000 | 0.000 | 0.000 | 0.000 | 0.000 | 0.000 |
| 4.ด้านการมีส่วนร่วมในการติดตามและประเมินผลงาน | 0.383 | 0.000 | 0.000 | 0.000 | 0.000 | 0.000 | 0.000 |
| **ภาพรวม** | 0.926 | 0.000 | 0.000 | 0.000 | 0.000 | 0.000 | 0.000 |

|  |  |
| --- | --- |
| **สมมติฐาน**  | **ผลการทดสอบ** |
| 1.ประชาชนที่มีเพศต่างกัน มีส่วนร่วมในการพัฒนาท้องถิ่นเขตดินแดง กรุงเทพมหานคร แตกต่างกัน | ปฏิเสธสมมติฐาน |
| 2.ประชาชนที่มีอายุต่างกัน มีส่วนร่วมในการพัฒนาท้องถิ่นเขตดินแดง กรุงเทพมหานคร แตกต่างกัน | ยอมรับสมมติฐาน |
| 3.ประชาชนที่มีระดับการศึกษาต่างกัน มีส่วนร่วมในการพัฒนาท้องถิ่นเขตดินแดง กรุงเทพมหานคร แตกต่างกัน | ยอมรับสมมติฐาน |
| 1.ประชาชนที่มีอาชีพต่างกัน มีส่วนร่วมในการพัฒนาท้องถิ่นเขตดินแดง กรุงเทพมหานคร แตกต่างกัน | ยอมรับสมมติฐาน |
| 1.ประชาชนที่มีรายได้ต่างกัน มีส่วนร่วมในการพัฒนาท้องถิ่นเขตดินแดง กรุงเทพมหานคร แตกต่างกัน | ยอมรับสมมติฐาน |
| 1.ประชาชนที่มีสถานภาพการสมรสต่างกัน มีส่วนร่วมในการพัฒนาท้องถิ่นเขตดินแดง กรุงเทพมหานคร แตกต่างกัน | ยอมรับสมมติฐาน |
| 1.ประชาชนที่มีระยะเวลาที่อยู่อาศัยต่างกัน มีส่วนร่วมในการพัฒนาท้องถิ่นเขตดินแดง กรุงเทพมหานคร แตกต่างกัน | ยอมรับสมมติฐาน |

**อภิปรายผล**

1.การศึกษาวิจัยเรื่องการมีส่วนร่วมของประชาชนในการพัฒนาท้องถิ่นในพื้นที่เขตดินแดง กรุงเทพมหานคร จำนวน 398 คน ซึ่งส่วนใหญ่เป็นเพศหญิง มีช่วงอายุระหว่างตั้งแต่ 20-30 ปี มีระดับการศึกษาปริญญาตรีหรือเทียบเท่า ส่วนใหญ่ประกอบอาชีพเป็นนักเรียน/นักศึกษา มีรายได้ต่อเดือนอยู่ที่ 10001-20000บาท/เดือน สถานภาพการสมรสคือโสด และ ระยะเวลาที่อาศัยในพื้นที่คือ 5-15 ปี สามารถอภิปรายผลได้ดังนี้ ระดับของการมีส่วนร่วมของประชาชนในการพัฒนาท้องถิ่นในพื้นที่เขตดินแดง กรุงเทพมหานคร ภาพรวมอยู่ในระดับน้อย ด้านการมีส่วนร่วมของประชาชนอยู่ในระดับน้อย ได้แก่ ด้านการมีส่วนร่วมในการค้นปัญหาและสาเหตุของปัญหา ด้านการมีส่วนร่วมในการวางแผนดำเนินกิจกรรม ด้านการมีส่วนร่วมในการปฏิบัติงาน และ ด้านการมีส่วนร่วมในการติดตามและประเมินผลงาน แสดงให้เห็นว่า ประชาชนในพื้นที่เขตดินแดง ส่วนใหญ่ไม่ค่อยตระหนักและไม่ค่อยให้ความสนใจต่อการพัฒนาท้องถิ่นในพื้นที่เขตดินแดง กรุงเทพมหานครเท่าที่ควร ซึ่งสอดคล้องกับแนวคิดของ จิรวรรณ อินทรีย์สังวร (2552, น.19) กล่าวว่า เงื่อนไขของการมีส่วนร่วมของประชาชน มีหลายเงื่อนไข โดยหนึ่งในเงื่อนไขที่สำคัญ คือ ประชาชนต้องมีเวลาที่จะมีส่วนร่วมในกิจกรรมนั้น จากผลการวิจัย พบว่า ประชาชนส่วนใหญ่ประกอบอาชีพเป็นนักเรียน/นักศึกษา จำเป็นต้องไปเรียนหนังสือตามภารกิจประจำวันอย่างต่อเนื่อง จึงอาจไม่มีเวลาพอที่จะเข้าไปมีส่วนร่วมในการพัฒนาท้องถิ่นในพื้นที่เขตดินแดง กรุงเทพมหานคร ด้วยเหตุผลดังกล่าวจึงส่งผลให้ประชาชนมีส่วนร่วมในการพัฒนาท้องถิ่นในพื้นที่เขตดินแดง กรุงเทพมหานคร อยู่ในระดับน้อย

ปัจจัยส่วนบุคคล (เพศ) พบว่า ประชาชนผู้ที่มีส่วนร่วมในการพัฒนาท้องถิ่น มีเพศที่แตกต่างกัน ระดับการมีส่วนร่วมโดยภาพรวม ด้านการมีส่วนร่วมในการวางแผนดำเนินกิจกรรม ด้านการมีส่วนร่วมในการปฏิบัติงาน และด้านการมีส่วนร่วมในการติดตามและประเมินผลงานไม่ต่างกัน และระดับการมีส่วนร่วมด้านการมีส่วนร่วมในการค้นปัญหาและสาเหตุของปัญหาแตกต่างกัน อย่างมีนัยสำคัญทางสถิติที่ระดับ .05 ซึ่งความแตกต่างในด้านการมีส่วนร่วมในการค้นปัญหาและสาเหตุของปัญหาระหว่างเพศชายและเพศหญิง ทั้งนี้อาจเนื่องมาจากเพศชายและเพศหญิงอาจด้วยเพศหญิงมีจำนวนมากกว่ามีเวลาอยู่ในพื้นที่มากกว่าและอาจจะมีมุมมองและความละเอียดที่ต่างกัน การแสดงความคิดเห็นถึงปัญหาและสาเหตุของปัญหาที่แตกต่างกัน ด้วยเหตุผลดังกล่าวจึงอาจทำให้เพศชายและเพศหญิงมีระดับการมีส่วนร่วมแตกต่างกันซึ่งสอดคล้องกับผลงานวิจัยของ นริศ ขำนุรักษ์ (2548อ้างในถึงตรัยรัตน์ พิทักษ์กุล,2555) พบว่า ประชาชนที่มีเพศต่างกันมีส่วนร่วมต่อการดำเนินงานพัฒนาชนบทของสภาตำบล แตกต่างกันอย่างมีนัยสำคัญทางสถิติที่ ระดับ .05 อาจเป็นไปได้ว่า ประชาชนเพศหญิงซึ่งมีจำนวนมากกว่าเพศชายและมีเวลาว่างที่อยู่ กับพื้นที่มากกว่าเพศชาย จึงได้มีส่วนร่วมในการสำรวจข้อมูลเพื่อคันหาปัญหา ร่วมจัดลำดับ ความสำคัญของปัญหาตามความเร่งด่วน ร่วมในการตัดสินใจเลือก/ความต้องการของประชาชนในชุมชนชุมชนเพื่อพัฒนาหมู่บ้าน และเสนอแนะให้เทศบาลมีการสนับสนุนและให้ความรู้ เกี่ยวกับการจัดทำแผนชุมชนเพื่อนำไปเสนอแผนงาน/โครงการในการจัดทแผนพัฒนาเทศบาล มากกว่าประชาชนเพศชาย

 ปัจจัยส่วนบุคคล (อายุ) พบว่า ประชาชนผู้ที่มีส่วนร่วมในการพัฒนา ที่มีอายุที่แตกต่างกัน ระดับการมีส่วนร่วมโดยภาพรวม ด้านการมีส่วนร่วมในการค้นปัญหาและสาเหตุของปัญหา ด้านการมีส่วนร่วมในการวางแผนดำเนินกิจกรรม ด้านการมีส่วนร่วมในการปฏิบัติงาน และด้านการมีส่วนร่วมในการติดตามและประเมินผลงานแตกต่างกัน ทั้งนี้อาจเนื่องมาจากประชาชนในช่วงวัยที่ต่างมีความรับผิดชอบที่ต่างกัน ช่วงอายุประชาชนที่ต่ำกว่า 20 ปีอาจมีหน้าที่ที่ต้องศึกษาเล่าเรียนจึงไม่สามารถเข้าร่วมในการพัฒนาท้องถิ่นได้เท่าที่ควร และประชาชนที่ช่วงอายุ 50 ปีขึ้นไปอาจมีปัญหาในด้านสุขภาพต่างๆ จึงอาจส่งผลให้ช่วงอายุที่แตกต่างกัน มีระดับของการมีส่วนร่วมที่แตกต่างกันด้วยเช่นกัน ซึ่งสอดคล้องกับผลงานวิจัยของ บรรเจิด สอพิมาย (2550 อ้างในถึง วิษณุ หยกจินดาม, 2557) พบว่า ประชาชนที่มีอายุต่างกัน มีส่วนร่วมในการพัฒนาท้องถิ่น แตกต่างกัน อย่างมีนัยสำคัญทางสถิติที่ระดับ 0.05 ในความคิดเห็นของผู้วิจัยอาจกล่าวได้ว่าประชาชนที่มี อายุน้อยอาจจะยังไม่เห็นความสำคัญของการมีส่วนร่วม ยังมองไม่ออกว่าการมีส่วนร่วมสำคัญ เพียงใด ซึ่งต่างจากประชาชนที่มีอายุมากกว่า ที่มีประสบการณ์ในหลาย ๆ ด้าน มองภาพได้ กว้างกว่าและเห็นความสำคัญและความจ าเป็นของการมีส่วนร่วม ประชาชนที่มีอายุต่างกัน จึงมีระดับการมีส่วนร่วมต่างกัน

ปัจจัยส่วนบุคคล (ระดับการศึกษา) พบว่า ประชาชนผู้ที่มีส่วนร่วมในการพัฒนา ที่มีระดับการศึกษาที่แตกต่างกัน ระดับการมีส่วนร่วมโดยภาพรวม ด้านการมีส่วนร่วมในการค้นปัญหาและสาเหตุของปัญหา ด้านการมีส่วนร่วมในการวางแผนดำเนินกิจกรรม ด้านการมีส่วนร่วมในการปฏิบัติงาน และด้านการมีส่วนร่วมในการติดตามและประเมินผลงานแตกต่างกัน ทั้งนี้อาจเนื่องมาจากประชาชนในทุกระดับการศึกษามีความคิด มีหลักการในเรื่องการพัฒนาท้องถิ่นในพื้นที่เขตดินแดงที่ต่างกัน ซึ่งสอดคล้องกับงานวิจัยของ อัครวินท์ ศาสนพิทักษ์ และวิมลรัตน์ ยิ้มละมัย (2549) พบว่า ระดับการมีส่วนร่วมของประชาชนในการจัดทำแผนพัฒนาท้องถิ่นเทศบาลตำบลวิเศษไชยชาญ ในภาพรวมมีระดับการศึกษาที่ต่างกันมีระดับการมีส่วนร่วมแตกต่างกันอย่างมีนัยสำคัญทางสถิติจึงสอดคล้องกับสมมติฐานที่ตั้งไว้ ซึ่งอาจเป็นเพราะประชาชนในทุกระดับการศึกษามีความคิดในเรื่องของการให้ความสำคัญกับการเข้ามามีส่วนร่วมในการจัดทำแผนพัฒนาท้องถิ่นแตกต่างกัน โดยผู้ที่มีการศึกษาในระดับที่สูงมักจะเห็นความสำคัญของการเข้ามามีส่วนร่วมในการจัดทำแผนพัฒนาท้องถิ่นน้อยกว่าผู้ที่มีการศึกษาในระดับที่น้อยกว่า

ปัจจัยส่วนบุคคล (อาชีพ) พบว่า ประชาชนผู้ที่มีส่วนร่วมในการพัฒนา ที่มีอาชีพที่แตกต่างกัน ระดับการมีส่วนร่วมโดยภาพรวม ด้านการมีส่วนร่วมในการค้นปัญหาและสาเหตุของปัญหา ด้านการมีส่วนร่วมในการวางแผนดำเนินกิจกรรม ด้านการมีส่วนร่วมในการปฏิบัติงาน และด้านการมีส่วนร่วมในการติดตามและประเมินผลงานแตกต่างกัน ทั้งนี้อาจเนื่องจากประชาชนประกอบอาชีพหลากหลายแตกต่างกัน ช่วงเวลาว่างของประชาชนจึงไม่ตรงกัน จึงเล็งเห็นความสำคัญของการเข้ามามีส่วนร่วมในการพัฒนาท้องถิ่นที่แตกต่างกันซึ่งที่สอดคล้องกับงานวิจัยของ วชิราวรรณ นิลเกตุ (2553อ้างในถึง วิษณุ หยกจินดาม, 2557) พบว่าประชาชนที่มีอาชีพแตกต่างกัน มีส่วนร่วมในการพัฒนาโดยรวมรายด้านแตกต่างกัน ที่ระดับนัยสำคัญทางสถิติที่ระดับ 0.05 ในความคิดเห็นของผู้วิจัยอาจกล่าวได้ว่าประชาชนที่ต่างอาชีพกัน ย่อมมีมุมมองและประสบการณ์ ที่เกิดจากความเคยชินในการประกอบอาชีพของตน จึงอาจทำให้เกิดความแตกต่างเรื่องความคิดเห็น ในการมีส่วนร่วม

ปัจจัยส่วนบุคคล (รายได้ต่อเดือน) พบว่า ประชาชนผู้ที่มีส่วนร่วมในการพัฒนา ที่มีรายได้ต่อเดือนที่แตกต่างกัน ระดับการมีส่วนร่วมโดยภาพรวม ด้านการมีส่วนร่วมในการค้นปัญหาและสาเหตุของปัญหา ด้านการมีส่วนร่วมในการวางแผนดำเนินกิจกรรม ด้านการมีส่วนร่วมในการปฏิบัติงาน และด้านการมีส่วนร่วมในการติดตามและประเมินผลงานแตกต่างกัน ทั้งนี้อาจเนื่องมาจากประชาชนที่มีรายได้อยู่ในระดับสูงกว่า มีส่วนร่วมในการพัฒนาท้องถิ่นในพื้นที่เขตดินแดง กรุงเทพมหานคร มากกว่าประชาชนที่มีรายได้อยู่ในระดับต่ำกว่า ซึ่งสอดคล้องกับแนวคิดของ จอหน์และนอร์แมน (John,Norman,1997,p97 อ้างในถึง โสภิดา ศรีนุ่น,2558 ) ได้ศึกษา กล่าวถึง ปัจจัยที่มีผลต่อการมีส่วนร่วมของบุคคลมีหลายปัจจัย โดยหนึ่งในปัจจัยที่สำคัญ คือรายได้ เป็นปัจจัยในเชิงโครงสร้างทางสังคม เหตุที่รายได้รับเป็นปัจจัยสำคัญที่กำหนดการมีส่วนร่วมนั้น เป็นเพราะว่าการเข้าไปมีส่วนร่วมมิได้เป็นกิจกรรมที่เกิดขึ้นโดมมิต้องแลกกับสิ่งใด อย่างน้อยที่สุดก็เป็นการเสียโอกาสในการกระทำสิ่งอื่นเมื่อพิจารณาในทางเศรษฐศาสตร์ดังนั้นโดยทั่วไปแล้วบุคคลที่มีฐานะในเชิงรายได้และในทางสังคมสูงมักจะมี่วนร่วมในเรื่องใดเรื่องหนึ่งมากกว่าบุคคลที่มีรายได้ต่ำ

ปัจจัยส่วนบุคคล (สถานภาพการสมรส) พบว่า ประชาชนผู้ที่มีส่วนร่วมในการพัฒนา ที่มีสถานภาพการสมรสที่แตกต่างกัน ระดับการมีส่วนร่วมโดยภาพรวม ด้านการมีส่วนร่วมในการค้นปัญหาและสาเหตุของปัญหา ด้านการมีส่วนร่วมในการวางแผนดำเนินกิจกรรม ด้านการมีส่วนร่วมในการปฏิบัติงาน และด้านการมีส่วนร่วมในการติดตามและประเมินผลงานแตกต่างกัน ทั้งนี้อาจเพราะว่าสถานภาพเป็นสิ่งที่บ่งบอกสถานภาพทางสังคมของบุคคลให้ผู้อื่นรับรู้และเป็นปัจจัยสำคัญที่ส่งผลต่อการมีส่วนร่วมในการพัฒนาท้องถิ่นในพื้นที่เขตดินแดง กรุงเทพมหานคร ซึ่งไม่มีวิจัยที่สอดคล้อง

ปัจจัยส่วนบุคคล (ระยะเวลาที่อาศัยในพื้นที่) พบว่า ประชาชนผู้ที่มีส่วนร่วมในการพัฒนา ทีมีระยะเวลาที่อาศัยในพื้นที่ที่แตกต่างกัน ระดับการมีส่วนร่วมโดยภาพรวม ด้านการมีส่วนร่วมในการค้นปัญหาและสาเหตุของปัญหา ด้านการมีส่วนร่วมในการวางแผนดำเนินกิจกรรม ด้านการมีส่วนร่วมในการปฏิบัติงาน และด้านการมีส่วนร่วมในการติดตามและประเมินผลงานแตกต่างกัน ทั้งนี้อาจเนื่องมาจากประชาชนที่ระยะเวลาที่อาศัยในพื้นที่นานกว่า มีส่วนร่วมในการพัฒนาท้องถิ่นในพื้นที่เขตดินแดง กรุงเทพมหานคร มากกว่าประชาชนที่ระยะเวลาที่อาศัยในพื้นที่น้อยกว่า ซึ่งสอดคล้องกับงานวิจัยของ วันกวี คุ้มคง (2557)พบว่าระยะเวลาการอยู่อาศัยมากกว่า20ปี มีส่วนร่วมในการพัฒนาท้องถิ่นมากกว่าระยะเวลาการอยู่อาศัย 16-20ปี,11-15ปี,6-10ปี,1-5ปี ตามลำดับ

**ข้อเสนอแนะ**

จากผลการวิจัยเรื่อง การมีส่วนร่วมของประชาชนในการพัฒนาท้องถิ่นในพื้นที่เขตดินแดง กรุงเทพมหานคร มีข้อเสนอแนะดังนี้

ข้อเสนอแนะเชิงนโยบาย

 1.ควรทำการศึกษา ด้านต่าง ๆ ของนโยบายที่มีอยู่ แล้วนำผลที่ได้มาเปรียบเทียบกัน เพื่อที่จะได้ข้อมูลของนโยบายที่มีคุณภาพในการนำไปใช้

2.ควรจะศึกษาบทบาทที่คาดหวังและบทบาทที่ปฏิบัติจริงของประชาชนที่มีส่วนร่วมในด้านการพัฒนา เพื่อนำผลการศึกษาไปกำหนดกลยุทธ์และนโยบาลในการทำงานของสำนักงานเขต

ข้อเสนอแนะ ในการทำวิจัยครั้งต่อไป

1.การทำวิจัยในครั้งต่อไปควรศึกษาข้อมูลของสำนักงานเขตอื่น ๆ ในเรื่องเดียวกันนี้เพื่อจะได้นำข้อมูลมาวิเคราะห์และพัฒนาต่อไป

 2.การทำวิจัยครั้งนี้เป็นการวิจัยเชิงปริมาณ ดังนั้นในการทำวิจัยครั้งต่อไปเห็นควรให้ผู้วิจัยท่านต่อไป ควรทำการวิจัยเชิงคุณภาพ

**กิตติกรรมประกาศ**

งานวิจัยเรื่องการมีส่วนร่วมของประชาชนในการพัฒนาท้องถิ่นเขตดินแดง กรุงเทพมหานครนี้สำเร็จลุล่วงไปได้ด้วยการให้ความช่วยเหลือและคำแนะนำตลอดจนการตรวจสอบแก้ไขข้อบกพร่องต่างๆจนเนื้อหาครบถ้วนสมบูรณ์ ผู้วิจัยรู้สึกซาบซึ้งในความกรุณา ของอาจารย์์บุญวัฒน์ สว่างวงศ์ ซึ่งเป็นอาจารย์ที่ปรึกษาในการทำวิจัยในครั้งนี้ ขอขอบพระคุณเป็นอย่างสูงไว้ ณ ที่นี้ด้วย

ขอขอบพระคุณสำนักงานเขตดินแดง และประชาชนในเขตดินแดง ที่ได้กรุณาให้ผู้วิจัยได้เข้าไป เก็บรวบรวมข้อมูล และให้ความร่วมมือในการตอบแบบสอบถามด้วยความเต็มใจจนเก็บข้อมูลได้ครบถ้วยสมบูรณ์

**เอกสารอ้างอิง**

จิรวรรณ อินทรีย์สังวร. (2552). **การมีส่วนร่วมของประชาชนเกี่ยวกับการจัดทำแผนพัฒนาสามปี:** **กรณีศึกษาองค์การบริหารส่วนตำบลโป้งแพร่ อำเภอแม่ลาว จังหวัดเซียงราย.** การศึกษาอิสระรัฐ
 ประศาสนศาสตร์มหาบัณฑิต, สาขาวิชารัฐประศาสนศาสตร์บัณฑิตวิทยาลัย, มหาวิทยาลัยราชภัฏ
 เชียงราย

เจิมศักดิ์ ปิ่นทอง. (2538). **การมีส่วนร่วมของประชาชนในการพัฒนา.** กรุงเทพฯ : ศักดิ์โสภาการพิมพ์

ณัฐหทัย เดโชพัฒน์ชญานิน. (2556). **การมีส่วนร่วมของประชาชนในการดำเนินงานตามยุทธศาสตร์การ** **พัฒนาด้านสังคมและคุณภาพชีวิตของเทศบาลตำบลเขาน้อย อำเภออปราณบุรี จังหวัด**  **ประจวบคีรีขันธ์.** รัฐประศาสนศาสตรมหาบัณฑิต, สาขาวิชาการบริหารและพัฒนาประชาคมเมืองและ
 ชนบท, มหาวิทยาลัยราชภัฏเพชรบุรี

ตรัยรัตน์ พิทักษ์กุล. (2555). **การมีส่วนร่วมของประชาชนในการพัฒนาท้องถิ่นของเทศบาลนครรังสิต
 จังหวัดปทุมธานี.** รัฐประศาสนศาตรมหาบัณฑิต, สาขาวิชารัฐประศาสนศาสตร์,
มหาวิทยาลัยราชภัฏวไลยอลงกรณ์ ในพระราชูปถัมภ์ จังหวัดปทุมธานี

พรรณิลัย นิติโรจน์. (2557). **การมีส่วนร่วมของประชาชนในการพัฒนาชุมชนของกรุงเทพมหานคร.** ศิลปศาสตรมหาบัณฑิต, คณะนิติศาสตร์, สถาบันบัณฑิตพัฒนบริหารศาสตร์

ระบบสถิติทางการทะเบียน. (2561). **จำนวนประชากรในพื้นที่เขตดินแดง กรุงเทพมหานคร.** สืบค้นเมื่อ
 21 กุมภาพันธ์ 2562, จาก <http://stat.dopa.go.th/stat/statnew/upstat_age.php>

วันกวี คุมคง. (2557). **การมีส่วนร่วมมรการพัฒนาท้องถิ่นของประชาชนในเขตเทศบาลแหลมฉบัง อำเภอ** **ศรีราชา จังหวัดชลบุรี.** รัฐประศาสนศาตร์มหาบัณฑิต, สาขาวิชาการบริหารทั่วไป, มหาวิทยาลัย
 บูรพา

วิษณุ หยกจินดาม. (2557). **การมีส่วนร่วมของประชาชนในการพัฒนาชุมชนหมู่บ้านทุ่งกร่าง ตำบลทับไทร** **อำเภอโป่งน้ำร้อน จังหวัดจันทบุรี.** รัฐประศาสนศาตร์มหาบัณฑิต, สาขาวิชาการจัดการภาครัฐและ
 ภาคเอกชน, มหาวิทยาลัยบูรพา

สำนักงานเขตดินแดง. (2561). **ข้อมูลประชากรในพื้นที่เขตดินแดง กรุงเทพมหานคร.** สืบค้นเมื่อ
 21 กุมภาพันธ์ 2562, จาก http://www.bangkok.go.th/dindaeng?fbclid=IwAR3YUPDdwhO
 wcOd1haTIEXBmKIz\_gE599BfAnahlXWchTCC3gqHLp973Ogc

สำนักงานคณะกรรมการพัฒนาการเศรษฐกิจและสังคมแห่งชาติ. (2550). **แผนพัฒนาเศรษฐกิจและสังคม
 แห่งชาติ ฉบับที่ 10**. สำนักงานคณะกรรมการพัฒนาการเศรษฐกิจและสังคมแห่งชาติ. กรุงเทพฯ.

โสภิดา ศรีนุ่น. (2558). **การมีส่วนร่วมของประชาชนในการจัดทำแผนพัฒนาเทศบาลเบตง อำเภอเบตง** **จังหวัดยะลา.** รัฐประศาสนศาตร์มหาบัณฑิต, สาขาวิชาการจัดการภาครัฐและภาคเอกชน,
 มหาวิทยาลัยหาดใหญ่

อัครวินท์ ศาสนพิทักษ์, วิมลรัตน์ ยิ้มละมัย. (2549). **การมีส่วนร่วมของประชาชนในการจัดทำแผนพัฒนา** **ท้องถิ่นเทศบาลตำบลวิเศษไชยชาญ อำเภอวิเศษชัยชาญ จังหวัดอ่างทอง.** คณะมนุษยศาสตร์และ
 สังคมศาสตร์, มหาวิทยาลัยราชภัฏสงขลา